rejauldu/bengali-wikipedia huggingface dataset:
কৃষ্ণকান্তের উইল বাংলা সাহিত্যের প্রাণপুরুষ বঙ্কিমচন্দ্র চট্টোপাধ্যায় রচিত একটি বাংলা উপন্যাস। উপন্যাসটি ১৮৭৮ সালে প্রথম প্রকাশিত হয়। রোহিনী, ভ্রমর এবং গোবিন্দলালের ত্রিভুজ প্রেমের কাহিনী বর্নিত হয়েছে কৃষ্ণকান্তের উইল উপন্যাসে। সামাজিক উপন্যাস। ১৮৮২ ও ১৮৮৪ সালে বঙ্গদর্শন পত্রিকার বিভিন্ন সংখ্যায় প্রকাশিত হয়। বঙ্কিমচন্দ্রের জীবিতকালে চারটি সংস্করণ প্রকাশিত হয়, যার মধ্যে সর্বশেষ সংস্করণ ১৮৯২ সালে মুদ্রিত।  উপন্যাসটির নাম কৃষ্ণকান্তের উইল হলেও, তিনি এখানে মুখ্য চরিত্র না। আসলে এরকম উপন্যাসে বাহ্যিক বিচরণগুলো দেখিয়ে মূলটাকে লুকিয়ে রাখা হয়। এখানে, মুখ্যচরিত্র কে তা বলা মুশকিল। আসলে কেউই আলাদাভাবে এখানে মুখ্য নয়।  জমিদার কৃষ্ণকান্ত তাঁর সারাজীবনের জমানো অর্থ মরার আগে তাঁর পুত্র-কন্যার মধ্যে ভাগ করে দিতে চান। কিন্তু তাঁর বড়পুত্র হরলাল এই ভাগবাটোয়ারা বর্জন করে নতুন উইল করার ফন্দি আঁটে। এই পর্যন্ত ঘটনার প্রারম্ভ।  বাকি ঘটনার অবতারনা হয় নতুন চরিত্রের দ্বারা। কৃষ্ণকান্তের ভ্রাতপুত্র গোবিন্দলাল, তাঁর পত্নী কালো- কুৎসিত ভ্রমর, আর সুন্দরী রুপবতী বিধবা রোহিনী। কাহিনী বাকি ঘটনাগুলো তাঁদের প্রেম অভিমান ঘিরেই গড়ে উঠেছে।  তবে, এতো বড় উপন্যাস পড়তে একটু সমস্যা হতে পারে। কারন, লেখক তাঁর শব্দচয়ন সাধুভাষায় করেছেন। এইপর্যন্ত দেখলে এটাকে সাধারন উপন্যাস বললেই চলে। কিন্তু, এর আসল রহস্য তো শেষের দিকে। এখানে, নায়ক আর খলনায়ক আলাদা নয় বরং একজনই। কে সে? আর, কার কাছেই বা গেলো কৃষ্ণকান্তের সম্পত্তি? কিভাবে উইলের ঘটনা থেকে প্রেম, আবার প্রেমের থেকে ত্যাগ হলো?  কৃষ্ণকান্তের উইল- কৃষ্ণকান্ত তার দুই ছেলেকে তিন আনা করে, স্ত্রী কন্যাকে এক আনা করে ও ভাইপো গোবিন্দলাল কে আট আনা উইল করে ভালো চরিত্রের বলে। কিন্তু স্ত্রী ভ্রমর থাকা সত্ত্বেও, রোহিনী প্ররোচনা করলে প্রেমে পরে যায় গোবিন্দলাল এবং ভ্রমর বাবার অসুস্থতায় বাবার বাড়ি গেলে পালিয়ে যায় তারা। পরে কৃষ্ণকান্ত রেগে ভ্রমরের নামে আট আনা উইল করে দেয়, এদিকে রোহিনীকে নায়ক চরিত্রহীনা হিসেবে পায় কারণ সে এখন আবার নিশাকরের প্রেমে পড়ে যায়। ফেরত এসে দেখে বউ মৃত্যুমুখে পতিত হয়  স্বামীর শোকে। পরে সে গৃহত্যাগ করে ১২ বছর পর এক ঝলক বাড়ি এসে চিরতরে হারিয়ে যায় ভ্রমরের শোকে।   ভালোবাসা কি রূপের মুগ্ধতায় হয়? বাহ্যিক রূপের আকর্ষণ তো শুধুই মোহ। কিন্তু ভালোবাসা তো চির স্নিগ্ধ। অন্যদিকে মোহ, সে তো এক কানাগলি যা চিরকালের নয়।  এই উপন্যাসের গোবিন্দলাল যতক্ষণে বুঝতে পারলো এ তো গুন নয় রূপ, এ তো ভ্রমর নয় রোহিণী, এ তো ভালোবাসা নয় মোহ, ততক্ষণে তার চিত্তবিনোদন, দুঃখবিনাশন, ন'বছর সাথে থাকা সতেরো বছরের বালিকাবধূকে সে কয়েক যোজন দূরে হারিয়ে ফেলেছে।  আমাদের চারপাশে হরলালের মতো এমন অনেক মানুষ আছে যাদের কাছে গুরুতর অন্যায়টাই ন্যায়। শঠতাই যাদের স্বভাব। স্বার্থ সিদ্ধির জন্য মানুষ যে কতটা অধম হতে পারে তার প্রকৃষ্ট উদাহরণ হরলাল। আবার ব্রক্ষ্মানন্দের মতো কিছু আশ্রিত মানুষও আছে যারা ঠিক মুনিবভক্তি নয় বরঞ্চ নিজেদের বিপদের কথা ভেবেই মুনিবের বিরুদ্ধে যেতে পারেনা কিন্তু লোভ সংবরণ করাটাও তাদের পক্ষে মুশকিল হয়ে পড়ে। সময়ের কথা সময়ে বলে ফেলার মূল্য যে কতখানি তা বঙ্কিমচন্দ্র এই উপন্যাসের মাধ্যমে আমাদেরকে বুঝিয়ে দিয়েছেন।   গোবিন্দলাল যদি তার কালিন্দী ভ্রমরকে একবার সেই রাত্রে উদ্যানগৃহে ঘটে যাওয়া ঘটনা খুলে বলতো তাহলে হয়তো উপন্যাসের শেষটা এমন নাও হতে পারতো। আবার হয়তো সবকিছুর পরেও ভ্রমরের ভক্তি, ভালোবাসা রোহিণীর রূপের কাছে হার মানতো। কারন ওইযে, আমরা বেশিরভাগ সময়ই রূপের পূজারী।  বিষয়শ্রেণী:বাংলা ভাষার উপন্যাস বিষয়শ্রেণী:বঙ্কিমচন্দ্র চট্টোপাধ্যায়ের উপন্যাস বিষয়শ্রেণী:বাংলা ভাষার ভারতীয় উপন্যাস
বাম|100px হুমায়ূন আহমেদ ছিলেন একজন বাংলাদেশী ঔপন্যাসিক, ছোটগল্পকার, নাট্যকার এবং গীতিকার, চিত্রনাট্যকার ও চলচ্চিত্র নির্মাতা। তিনি বিংশ শতাব্দীর জনপ্রিয় বাঙালি কথাসাহিত্যিকদের মধ্যে অন্যতম। তাকে বাংলাদেশের স্বাধীনতা পরবর্তী অন্যতম শ্রেষ্ঠ লেখক বলে গণ্য করা হয়। বাংলা কথাসাহিত্যে তিনি সংলাপপ্রধান নতুন শৈলীর জনক। অন্য দিকে তিনি আধুনিক বাংলা বিজ্ঞান কল্পকাহিনির পথিকৃৎ। ঢাকা কলেজ থেকে উচ্চ মাধ্যমিক পাস করার পর তিনি ঢাকা বিশ্ববিদ্যালয়ে রসায়ন এবং নর্থ ডাকোটা স্টেট বিশ্ববিদ্যালয়ে পলিমার রসায়ন শাস্ত্র অধ্যয়ন করেন। তিনি ঢাকা বিশ্ববিদ্যালয়ের রসায়ন বিভাগের অধ্যাপক হিসেবে দীর্ঘকাল কর্মরত ছিলেন। পরবর্তীতে লেখালেখি এবং চলচ্চিত্র নির্মাণের স্বার্থে অধ্যাপনা ছেড়ে দেন। বাংলা সাহিত্যের উপন্যাস শাখায় অসামান্য অবদানের জন্য তিনি ১৯৮১ সালে বাংলা একাডেমি প্রদত্ত বাংলা একাডেমি সাহিত্য পুরস্কার লাভ করেন। এছাড়া বাংলা ভাষা ও সাহিত্যে তার অবদানের জন্য ১৯৯৪ সালে বাংলাদেশ সরকার তাকে দেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত করে। এছাড়া তিনি শ্রেষ্ঠ পরিচালনাসহ একাধিক বিভাগে জাতীয় চলচ্চিত্র পুরস্কার লাভ করেন। (বাকি অংশ পড়ুন...)
জিরতলী বাংলাদেশের নোয়াখালী জেলার অন্তর্গত বেগমগঞ্জ উপজেলার একটি ইউনিয়ন।   আয়তন  জিরতলী ইউনিয়নের আয়তন ১৫.৪০ বর্গ কিলোমিটার।    জনসংখ্যা  ২০১১ সালের আদমশুমারি অনুযায়ী জিরতলী ইউনিয়নের জনসংখ্যা ২৭,৬০৭ জন।    অবস্থান ও সীমানা  বেগমগঞ্জ উপজেলার পশ্চিমাংশে জিরতলী ইউনিয়নের অবস্থান। এ ইউনিয়নের উত্তরে গোপালপুর ইউনিয়ন, উত্তর-পূর্বে মিরওয়ারিশপুর ইউনিয়ন, পূর্বে বেগমগঞ্জ ইউনিয়ন, দক্ষিণ-পূর্বে একলাশপুর ইউনিয়ন, দক্ষিণে রাজগঞ্জ ইউনিয়ন, দক্ষিণ-পশ্চিমে ছয়ানী ইউনিয়ন, পশ্চিমে আলাইয়ারপুর ইউনিয়ন এবং উত্তর-পশ্চিমে আমানউল্যাপুর ইউনিয়ন অবস্থিত।   প্রশাসনিক কাঠামো  জিরতলী ইউনিয়ন বেগমগঞ্জ উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম বেগমগঞ্জ থানার আওতাধীন। এটি জাতীয় সংসদের ২৭০নং নির্বাচনী এলাকা নোয়াখালী-৩ এর অংশ। এ ইউনিয়নের গ্রামগুলো হল:  বারইচতল  বড় অভিরামপুর  বড় হোসেনপুর  বিজয়নগর  দরফপুর  ফাজিলপুর  জিরতলী  করমুল্যাপুর  উত্তর কুতুবপুর  রঘুরামপুর  রামনগর  সিঁদুরকাট  দক্ষিণ দৌলতপুর  দক্ষিণ মহেশপুর   শিক্ষা ব্যবস্থা  ২০১১ সালের আদমশুমারি অনুযায়ী জিরতলী ইউনিয়নের স্বাক্ষরতার হার ৬০.৫%। এ ইউনিয়নে ২টি মাধ্যমিক বিদ্যালয় এবং ১০টি সরকারি প্রাথমিক বিদ্যালয় রয়েছে।   শিক্ষা প্রতিষ্ঠান    <p align="center">মাধ্যমিক বিদ্যালয়  জিরতলী ইউনিয়ন উচ্চ বিদ্যালয়  কালিকা পুর  উচ্চ বিদ্যালয়   <p align="center">প্রাথমিক বিদ্যালয়  মহেশপুর রেজিস্টার্ড বেসরকারি প্রাথমিক বিদ্যালয়  উত্তর জিরতলী রেজিস্টার্ড বেসরকারি প্রাথমিক বিদ্যালয়  মধ্য জিরতলী রেজিস্টার্ড বেসরকারি প্রাথমিক বিদ্যালয়  দক্ষিণ রামনগর সরকারি প্রাথমিক বিদ্যালয়  উত্তর জিরতলী সরকারি প্রাথমিক বিদ্যালয়  বিজয়নগর সরকারি প্রাথমিক বিদ্যালয়  কেবি সরকারি প্রাথমিক বিদ্যালয়  হোসেনপুর সরকারি প্রাথমিক বিদ্যালয়  ফাজিলপুর সরকারি প্রাথমিক বিদ্যালয়  রঘুরামপুর সরকারি প্রাথমিক বিদ্যালয়  বারইচতল সরকারি প্রাথমিক বিদ্যালয়  জিরতলী সরকারি প্রাথমিক বিদ্যালয়  করমুল্যাপুর সরকারি প্রাথমিক বিদ্যালয়   উল্লেখযোগ্য ব্যক্তি     যোগাযোগ ব্যবস্থা   বেগমগঞ্জ উপজেলা থেকে সিএনজি, অটোরিকশা যোগে সহজেই জিরতলী ইউনিয়ন কমপ্লেক্সে আসা যায়।   খাল ও নদী  সোনাইমুড়ী উপজেলা হতে আগত খালটি বেগমগঞ্জ আপানিয়ার পাশ দিয়ে জিরতলী ইউনিয়ন হয়ে বাংলাবাজারের মধ্যে দিয়ে চৌরাস্তা চৌমুহনী খালের সাথে মিলিত হয়েছে।   হাট-বাজার   বাংলাবাজার  জিরতলী বাজার   দর্শনীয় স্থান   দমদমা দীঘি   জনপ্রতিনিধি  <p align="center">বর্তমান পরিষদ   নামপদবিনির্বাচিত এলাকাশামছুল আলমচেয়ারম্যানআবদুল আউয়ালসাধারণ সদস্য০১নং ওয়ার্ডমোহাম্মদ সামছুসাধারণ সদস্য ০২নং ওয়ার্ডমোঃ রাশেদসাধারণ সদস্য০৩নং ওয়ার্ডনজির আহম্মদসাধারণ সদস্য০৪নং ওয়ার্ডমোজাম্মেল হোসেনসাধারণ সদস্য০৫নং ওয়ার্ডমোঃ মাঈন উদ্দিনসাধারণ সদস্য০৬নং ওয়ার্ডমোঃ আবুল কাসেমসাধারণ সদস্য০৭নং ওয়ার্ডমজিবুর রহমানসাধারণ সদস্য০৮নং ওয়ার্ডমোহাম্মদ আহছান উল্যাহসাধারণ সদস্য০৯নং ওয়ার্ডফারহানা আলমসংরক্ষিত মহিলা সদস্য০১, ০২ ও ০৩নং ওয়ার্ডকহিনুর বেগমসংরক্ষিত মহিলা সদস্য০৪, ০৫ ও ০৬নং ওয়ার্ডখাদিজা বেগমসংরক্ষিত মহিলা সদস্য০৭, ০৮ ও ০৯নং ওয়ার্ড   আরো দেখুন   বেগমগঞ্জ উপজেলা  বেগমগঞ্জ থানা  নোয়াখালী জেলা   তথ্যসূত্র    বহিঃসংযোগ   বিষয়শ্রেণী:বেগমগঞ্জ উপজেলার ইউনিয়ন
শাহরিয়ার মনজুর (জন্ম: ১২ আগস্ট, ১৯৭৬) ইউভিএ অনলাইন জাজ এর একজন বিশিষ্ট প্রশ্নকর্তা (এলিট প্রবলেম সেটার)।তিনি মর্যাদাপূর্ণ কম্পিউটার প্রোগ্রামিং প্রতিযোগিতা ‘এসিএম আন্তর্জাতিক কলেজিয়েট প্রোগ্রামিং প্রতিযোগিতা’ (আইসিপিসি) ২০০৩-২০১৬ এর আইসিপিসির চূড়ান্ত পর্বের বিচারক এবং ২০০৩ ও ২০০৪ এর বাংলাদেশ জাতীয় প্রোগ্রামিং কনটেস্টের চূড়ান্ত পর্বের বিচারক ছিলেন। মাত্র ২৫ বছর বয়সে সর্বকনিষ্ঠ ও প্রথম এশীয় হিসেবে আইসিপিসির চূড়ান্ত পর্বের বিচারক ছিলেন শাহরিয়ার মনজুর। এছাড়া তিনি ২০০৪-২০১১ পর্যন্ত এসিএম আইসিপিসি ঢাকা সাইট এর বিচার পরিচালক (জাজিং ডিরেক্টর) এবং এসিএম আইসিপিসি কুয়ালালামপুর আঞ্চলিক কনটেস্ট ২০১০ এর প্রধান বিচারক ছিলেন।  জন্ম ও শিক্ষাজীবন  শাহরিয়ার মনজুরের জন্ম ১৯৭৬ সালে। তার বাবা প্রকৌশলী এ এস এম মনজুর, মা শিক্ষক কাজী কামরুননাহার। তিনি বাংলাদেশ প্রকৌশল বিশ্ববিদ্যালয় (বুয়েট) থেকে কম্পিউটার বিজ্ঞান ও কৌশল-এ স্নাতক ডিগ্রী অর্জন করেন।   কর্মজীবন  শাহরিয়ার মনজুর ২০০২ সাল হতে বর্তমান পর্যন্ত (২০২০) ঢাকার সাউথইস্ট বিশ্ববিদ্যালয়ের কম্পিউটার বিজ্ঞান ও প্রকৌশল বিভাগে জ্যেষ্ঠ প্রভাষক হিসেবে শিক্ষকতা করছেন। বর্তমানে তিনি এ বিভাগের চেয়ারম্যান হিসেবে দায়িত্ব পালন করছেন। এছাড়াও ২০০২ সাল হতে তিনি বিশ্ববিদ্যালয় পর্যায়ের শিক্ষার্থীদের জন্য পৃথিবীর সবচেয়ে মর্যাদাপূর্ণ কম্পিউটার প্রোগ্রামিং প্রতিযোগিতা ‘এসিএম ইন্টারন্যাশনাল কলেজিয়েট প্রোগ্রামিং কনটেস্ট’ (আইসিপিসি) এর এশিয়া অঞ্চলের একমাত্র বিচারক। এ পর্যন্ত তার রচিত ২৮০টির বেশি প্রশ্ন প্রোগ্রামিং কনটেস্টে ব্যবহৃত হয়েছে।   তথ্যসূত্র   বিষয়শ্রেণী:১৯৭৬-এ জন্ম বিষয়শ্রেণী:জীবিত ব্যক্তি
মামাথি চারি  (জন্ম: ২১ ডিসেম্বর ১৯৭৮) একজন ভারতীয় রেডিও জকি, টেলিভিশন ব্যক্তিত্ব এবং অভিনেত্রী, মূলত তামিল চলচ্চিত্র এবং টেলিভিশন অনুষ্ঠানে তাঁকে দেখা যায়। তিনি টেলিভিশন অনুষ্ঠান ভানাক্কাম তামিঝা উপস্থাপনা এবং সোপ অপেরা বাণী রানি -তে অভিনয়ের জন্য খুবই পরিচিত।   ব্যক্তিগত জীবন  মামাথির জন্ম ১৯৭৮ সালের ২১শে ডিসেম্বর, তামিলনাড়ুর চেন্নাইতে। তিনি সেক্রেড হার্ট ম্যাট্রিকুলেশন উচ্চ মাধ্যমিক বিদ্যালয়ে পড়াশোনা করেন এবং পরে আইপি পাভলভ থেকে মেডিসিনে স্নাতক ডিগ্রি অর্জন করেন। বিবাহবিচ্ছেদের পর, তিনি বিনোদন জগৎ থেকে কিছুটা বিরতি নেন এবং ব্যবসা জগতে প্রবেশ করেন। ২০১৭ সালে তিনি আবার বিনোদন জগতের আলোয় ফিরে আসেন। তবে ২০২০ সালে তিনি ঘোষণা করেন যে তিনি স্থায়ীভাবে টেলিভিশন শিল্প ছেড়ে মেডিকেল স্কুলে মনোনিবেশ করবেন।   কর্মজীবন  মামাথি চারি রাজ টিভিতে উপস্থাপক হিসেবে তাঁর কর্মজীবন শুরু করেছিলেন। ২০০৭ সালে তিনি বিগ এফএম-এর বিগ ভানাক্কামে রেডিও জকি হিসেবে কাজ করেছিলেন এবং বেশ কয়েকটি টেলিভিশন অনুষ্ঠানের উপস্থাপক ছিলেন। ২০১৩ সালে সান টিভিতে প্রচারিত সোপ অপেরা বাণী রানিতে তাঁর অভিনয়ে আত্মপ্রকাশ ঘটে। তিনি কোকিলা সামিনাথন এবং জেসির দ্বৈত ভূমিকায় অভিনয় করেছিলেন, দুটিই ছিল প্রধান চরিত্রের প্রতিপক্ষ। পরবর্তীতে তিনি সান টিভিতে প্রচারিত টেলিভিশন অনুষ্ঠান ভানাক্কাম তামিঝা তে একজন রেডিও জকি হিসেবে উপস্থিত হন। ২০১৮ সালে তিনি স্টার বিজয়ে প্রচারিত রিয়েলিটি শো বিগ বস (তামিল মরশুম ২)-এ প্রতিযোগী হিসেবে অংশগ্রহণ করেন, তবে পরে অনুষ্ঠানের ১৪তম দিনে তাঁকে বের করে দেওয়া হয়। শো থেকে বহিষ্কারের পর, ২০২০ সালে, তিনি টাইম এনা বস!? নামক মিনি ওয়েব সিরিজে অভিনয় করেছিলেন।  ২০২২ সালে, ২ বছরের বিরতির পর, তিনি আবার অভিনয় জগতে প্রত্যাবর্তনের ঘোষণা করেন এবং অভিনেতা অজিত কুমার ও মঞ্জু ওয়ারিয়ারের সাথে থুনিভুতে একটি পার্শ্বচরিত্রে অভিনয় করেন।   চলচ্চিত্র তালিকা  বছর চলচ্চিত্র ভূমিকা মন্তব্য ২০২৩ থুনিভু চ্যানেলের প্রধান  কোলাই ডাক্তার   ওয়েব সিরিজ  বছর শিরোনাম ভূমিকা নেটওয়ার্ক ২০২০ টাইম এনা বস!? বাড়ির মালিক অ্যামাজন প্রাইম ভিডিও   টেলিভিশন  বছর দেখান ভূমিকা চ্যানেল মন্তব্য ২০০১ নি নান আভাল তারকা বিজয় ২০০৪ হ্যালো থামিজা হোস্ট তারকা বিজয় ২০১৩ রানি মহারানি হোস্ট সান টিভি ২০১৩-২০১৭ বাণী রানি কোকিলা সামিনাথন / জেসি সান টিভি দ্বৈত ভূমিকা ২০১৭ ভানাক্কাম তামিঝা হোস্ট সান টিভি ২০১৮ বিগ বস (তামিল মরশুম ২) প্রতিযোগী তারকা বিজয় উচ্ছেদ দিবস ১৪   তথ্যসূত্র    বহিঃসংযোগ      বিষয়শ্রেণী:বিগ বসের (তামিল টিভি ধারাবাহিক) প্রতিযোগী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:১৯৭৮-এ জন্ম বিষয়শ্রেণী:ভারতীয় চলচ্চিত্র অভিনেত্রী
thumb|কামালুদ্দিন আহমেদ আহমেদ ১৯৬২ সালে পাকিস্তান পারমাণবিক শক্তি কমিশনের হয়ে কাজ করেছিলেন। Veteran physicist Prof. Kamaluddin Ahmed passes away, in The Nation; published 12 June 2014; retrieved 2 June 2016 ১৯৬৬ সালের শুরুতে,CIIT holds reference in honour of late Prof. Kamaluddin Ahmed , at the COMSATS Institute of Information Technology; published no later than 19 August 2014 (date of earliest version on archive.org); retrieved 2 June 2016 তিনি লন্ডন বিশ্ববিদ্যালয়ে আবদুস সালাম এবং পল টাউনটন ম্যাথিউজের অধীনে পড়াশোনা করেন।   তিনি পদার্থবিজ্ঞানের শেখানো কায়েদ-ই-আজম বিশ্ববিদ্যালয়ের ৩০ বছর ধরে, এ গবেষণা সম্পন্ন নিউক্লিয়ার রিসার্চ যুগ্ম ইনস্টিটিউট মধ্যে Dubna, এবং ১৯৭৪-৭৫ থেকে আলেকজান্ডার ভন হামবোল্টের ফাউন্ডেশন ফেলো ছিলেন  ।    সম্মাননা  আহমেদ পাকিস্তান একাডেমি অফ সায়েন্সেসের সহযোগী ছিলেন, এবং ১৯৭৯ এবং ১৯৮৩ সালে পদার্থবিজ্ঞানে নোবেল পুরস্কারের জন্য মনোনয়নের পরামর্শ দেওয়ার জন্য আমন্ত্রিত হন।  তিনি ১৯৯১ সাল থেকে আবদুস সালাম ইন্টারন্যাশনাল সেন্টার ফর থিওরিটিকাল ফিজিক্সের সিনিয়র রিসার্চ অ্যাসোসিয়েট সদস্য হিসাবেও দায়িত্ব পালন করেছিলেন, এবং পাকিস্তান ফিজিক্স সোসাইটির সভাপতি হিসাবে  এবং দু'বার প্রাইড অফ পারফরম্যান্স পেয়েছিলেন।    মৃত্যু  মার্কিন যুক্তরাষ্ট্রে আত্মীয়দের দেখা করতে গিয়ে আহমেদ ২০১৪ সালে হেপাটাইটিসে আক্রান্ত হয়ে মারা যান।  সিএমএসএসটিএস ইনস্টিটিউট অব ইনফরমেশন টেকনোলজিতে তার সম্মানে একটি সম্মেলন অনুষ্ঠিত হয়েছিল।    তথ্যসূত্র   বিষয়শ্রেণী:১৯৩৯-এ জন্ম বিষয়শ্রেণী:২০১৪-এ মৃত্যু বিষয়শ্রেণী:পাকিস্তানি পদার্থবিজ্ঞানী বিষয়শ্রেণী:হেপাটাইটিসে মৃত্যু বিষয়শ্রেণী:দিল্লির ব্যক্তি বিষয়শ্রেণী:মুহাজির ব্যক্তি বিষয়শ্রেণী:লাহোরের ব্যক্তি বিষয়শ্রেণী:পাঞ্জাব বিশ্ববিদ্যালয়, লাহোরের প্রাক্তন শিক্ষার্থী বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী বিষয়শ্রেণী:প্রাইড অব পারফরম্যান্স প্রাপক বিষয়শ্রেণী:পাকিস্তান একাডেমি অফ সায়েন্সেসের সভ্য বিষয়শ্রেণী:কায়েদ-ই-আজম বিশ্ববিদ্যালয়ের শিক্ষক
খালিদ নামে যাদেরকে বোঝানো হতে পারে -   খালিদ সাইফুল্লাহ -  বাংলাদেশি সঙ্গীতশিল্পী ও চাইম ব্যান্ডের সাবেক প্রধান গায়ক।  খালিদ (গায়ক) - মার্কিন যুক্তরাষ্ট্রের একজন গায়ক এবং গীতিকার।   কে এম খালিদ -  বাংলাদেশের সাবেক সংস্কৃতি প্রতিমন্ত্রী এবং আওয়ামী লীগের রাজনীতিবিদ।  খালিদ বিন ওয়ালিদ - আরব মুসলিম সামরিক সেনাপতি।   খালিদ মাহ্‌মুদ চৌধুরী - বাংলাদেশি রাজনীতিবিদ।   খালিদ হাসান মিলু - বাংলাদেশি সঙ্গীতশিল্পী।
কেভিন জন আরনট (; জন্ম: ৮ মার্চ, ১৯৬১) সলিসবারিতে (বর্তমানে - হারারে) জন্মগ্রহণকারী সাবেক জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন। দলে তিনি মূলতঃ ডানহাতি ব্যাটসম্যান হিসেবে খেলতেন।  ১৯৮৭ থেকে ১৯৯৩ সময়কালে জিম্বাবুয়ে দলের পক্ষে আন্তর্জাতিক ক্রিকেটে অংশ নিয়েছেন কেভিন আরনট। এছাড়াও ঘরোয়া ক্রিকেটে রোডেশিয়া ও ম্যাশোনাল্যান্ড কান্ট্রি ডিস্ট্রিক্টসের প্রতিনিধিত্ব করেছেন।   খেলোয়াড়ী জীবন  সমগ্র খেলোয়াড়ী জীবনে ৪ টেস্ট ও ১৩টি একদিনের আন্তর্জাতিকে জাতীয় দলের প্রতিনিধিত্ব করেন। ১৯৭৯-৮০ মৌসুম থেকে ১৯৯৪-৯৫ মৌসুম পর্যন্ত প্রথম-শ্রেণীর ক্রিকেটে সম্পৃক্ত থাকেন। ১৭ অক্টোবর, ১৯৮৭ তারিখে ভারত দলের বিপক্ষে মুম্বইয়ে ওডিআই অভিষেক ঘটেছিল। ১৯৮৭ ও ১৯৯২ সালের ক্রিকেট বিশ্বকাপে অংশ নিয়েছিলেন। ১৯৯২ সালের ক্রিকেট বিশ্বকাপে পাকিস্তানের বিপক্ষে করেন ৬১ বলে মাত্র ৭ রান।   টেস্ট ক্রিকেট  টেস্ট ক্রিকেটে মর্যাদা পাবার পর গ্রান্ট ফ্লাওয়ারকে সাথে নিয়ে ব্যাটিং উদ্বোধনে নামেন ও প্রথম জিম্বাবুইয়ান হিসেবে প্রথম বল মোকাবেলা করার গৌরব অর্জন করেন। মধ্যাহ্ন বিরতি পর্যন্ত শতরানের জুটি গড়ার পর আরনট আউট হন। ১৮ অক্টোবর, ১৯৯২ তারিখে ভারতের বিপক্ষে হারারেতে জন ট্রাইকোস বাদে অন্যান্যদের সাথে তারও টেস্ট অভিষেক ঘটে। প্রথম ইনিংসে ১৭৬ বল মোকাবেলা করে মূল্যবান ৪০ রান তুলে উইকেটের প্রতি তার ভালোবাসার কথা জানান দেন। ডেভিড হটনের পর দ্বিতীয় জিম্বাবুয়ীয় ব্যাটসম্যান হিসেবে টেস্ট সেঞ্চুরি হাঁকান তিনি। ১৯৯২-৯৩ মৌসুমে সফরকারী নিউজিল্যান্ডের বিপক্ষে বুলাওয়ে টেস্টে তিনি অপরাজিত ১০১* রান তোলেন। কিন্তু ব্যবসায়িক দায়বদ্ধতার কারণে তুলনামূলকভাবে অনেক পূর্বেই ক্রীড়াঙ্গন থেকে বিদায় নেন।   ব্যক্তিগত জীবন  তার পিতা ডন ডিবি আরনট ১৯৫০-এর দশকে রোডেশিয়ার পক্ষে প্রথম-শ্রেণীর ক্রিকেটে অংশ নিয়েছেন। প্রিন্স এডওয়ার্ড স্কুলে অধ্যয়ন করেন ও গ্রেইম হিক তার অনুগামী হন। বিদ্যালয় জীবন শেষে কেপ টাউন বিশ্ববিদ্যালয়ে পড়াশোনা করেন।   তথ্যসূত্র    আরও দেখুন   পিটার রসন  অ্যালিস্টেয়ার ক্যাম্পবেল  জিম্বাবুয়ের টেস্ট ক্রিকেটারদের তালিকা  জিম্বাবুয়ের টেস্ট ক্রিকেটারদের শতরানের তালিকা  আন্তর্জাতিক ক্রিকেটে অংশগ্রহণকারী পরিবারের তালিকা   বহিঃসংযোগ   বিষয়শ্রেণী:১৯৬১-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৮৭ ক্রিকেট বিশ্বকাপের ক্রিকেটার বিষয়শ্রেণী:১৯৯২ ক্রিকেট বিশ্বকাপের ক্রিকেটার বিষয়শ্রেণী:জিম্বাবুয়ীয় ক্রিকেটার বিষয়শ্রেণী:জিম্বাবুয়ের টেস্ট ক্রিকেটার বিষয়শ্রেণী:জিম্বাবুয়ের একদিনের আন্তর্জাতিক ক্রিকেটার বিষয়শ্রেণী:হারারে থেকে আগত ক্রিকেটার বিষয়শ্রেণী:জিম্বাবুয়ের শ্বেতাঙ্গ ব্যক্তি বিষয়শ্রেণী:শ্বেতাঙ্গ জিম্বাবুইয়ান ক্রীড়াব্যক্তিত্ব
মিলিকা জেলিক (জন্ম ১৯৯০) একজন সার্বীয় সাংবাদিক এবং সুন্দরী প্রতিযোগিতার শিরোপাধারী, যিনি চীনের সানিয়ায় মিস ওয়ার্ল্ড ২০১০ -এ সার্বিয়ার প্রতিনিধিত্ব করেছিলেন। তিনি মিস সার্বিয়া ২০০৯-এর প্রতিযোগিতায় অংশ নিয়েছিলেন এবং শীর্ষ ১০-এ প্রবেশ করেছিলেন। কিন্তু ২০১০-এ পুরস্কারটি জিতে নেন। তার উচ্চাকাঙ্ক্ষা একজন সফল সাংবাদিক হওয়া। তিনি লাতিন-আমেরিকান নাচ, ভলিবল এবং সাঁতারে পারদর্শী।   তথ্যসূত্র    বহিঃসংযোগ    মিস সার্বিয়া 2010  মিলিকা জেলিক   সার্বিয়ানে মিলিকা সাক্ষাৎকার  বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:সার্বীয় সুন্দরী প্রতিযোগিতার বিজয়ী বিষয়শ্রেণী:বেলগ্রেডের মডেল বিষয়শ্রেণী:মিস সার্বিয়া বিজয়ী বিষয়শ্রেণী:মিস ওয়ার্ল্ড ২০১০-এর প্রতিনিধি
বিরূপঙ্ক (Modulation index) বলতে বিরূপন পদ্ধতিতে তথ্য সংকেত বাহক সংকেতের সঙ্গে কতটা পরিমাণ বিরূপিত হবে তা বোঝায়।:AT&T, Telecommunication Transmission Engineering, Volume 1—Principles, 2nd Edition, Bell Center for Technical Education (1977)  বিরূপন পদ্ধতি অনুসারে এটি তিন প্রকার।Whitham D. Reeve, Subscriber Loop Signaling and Transmission Handbook- Digital, IEEE Press (1995), ,   কম্পাঙ্ক বিরূপঙ্ক (Frequency Modulation index, FM)  বিস্তার বিরূপঙ্ক (Amplitude Modulation index, AM)  দশা বিরূপঙ্ক (Phase Modulation index, PM)   বিস্তার বিরূপঙ্ক  এটি সংকেত তরঙ্গের বিস্তার ও বাহক তরঙ্গের বিস্তারের অনুপাতকে বোঝায়। গাণিতিকভাবে প্রকাশ করলে,  যেখানে  এবং  সংকেত তরঙ্গের ও বাহক তরঙ্গ বিস্তারকে বোঝায়।   কম্পাঙ্ক বিরূপঙ্ক  এই পদ্ধতিতে সংকেত তরঙ্গটির কম্পাঙ্ক বাহক  তরঙ্গের কম্পাঙ্কের সাথে পরিবর্তিত হয়। গাণিতিক ভাবে প্রকাশ করলে:  যেখানে  সংকেত তরঙ্গের সর্বোচ্চ কম্পাঙ্ক এবং  বাহক তরঙ্গ ও পরিবর্তিত তরঙ্গের কম্পাঙ্কের পার্থক্যকে বোঝায়।  দশা বিরূপঙ্ক  এই পদ্ধতিতে বিরূপঙ্কএর গাণিতিক রূপটি: , যেখানে  দশার পার্থক্যকে বোঝায়।   তথ্যসূত্র
অক্সফোর্ড সেন্টার ফর ইসলামিক স্টাডিজ (ওসিআইএস) ১৯৮৫ সালে প্রতিষ্ঠিত হয়েছিল। এটি ইংল্যান্ডের অক্সফোর্ডে অবস্থিত ইসলাম ও মুসলিম সমাজের উন্নত অধ্যয়নের কেন্দ্র এবং একটি নিবন্ধিত শিক্ষামূলক দাতব্য সংস্থা। এর পৃষ্ঠপোষক হলেন ওয়েলস প্রিন্স । ২০১২ সালে রানী দ্বিতীয় এলিজাবেথ প্রতিষ্ঠানটিকে একটি রাজকীয় সনদ প্রদান করেন। কেন্দ্রের শাসন পরিচালনা করে বিশ্বের পণ্ডিত ও রাষ্ট্রনায়কদের নিয়ে গঠিত ট্রাস্টি বোর্ড এবং কাউন্সিল দ্বারা মনোনীত অক্সফোর্ড বিশ্ববিদ্যালয়ের প্রতিনিধিদল।    কেন্দ্রটি বহু-বিষয়ক দৃষ্টিকোণ থেকে, ইসলামি সংস্কৃতি ও সভ্যতা এবং সমসাময়িক মুসলিম সমাজের সমস্ত দিকগুলি অধ্যয়নের জন্য উৎসর্গীকৃত৷ কেন্দ্রের সদস্যরা বিশ্ববিদ্যালয়ের বিভিন্ন বিভাগ, অনুষদ এবং কলেজগুলোতে সক্রিয়। কেন্দ্রের স্কলারশিপ এবং ভিজিটিং ফেলোশিপ প্রোগ্রামের মাধ্যমে অনেক ছাত্র ও সিনিয়র শিক্ষাবিদ বছরের পর বছর ধরে অক্সফোর্ডে আসেন। কেন্দ্র সমস্ত শিক্ষাবর্ষ জুড়ে বক্তৃতা, সেমিনার, কর্মশালা এবং সম্মেলন, প্রদর্শনী ও অন্যান্য উচ্চ শিক্ষায়তনিক অনুষ্ঠানের আয়োজন করে থাকে।  ১৯৯৩ সালে প্রিন্স অফ ওয়েলসের কেন্দ্রীয় একটি অনুষ্ঠানে, যার উদ্বোধনী বক্তৃতা ছিল 'ইসলাম ও পশ্চিমাবিশ্ব' বিষয় নিয়ে, সেখানে অনেক বিশিষ্ট রাষ্ট্রনায়ক এবং পণ্ডিতরা বক্তৃতা দিয়েছেন। এই ধারাবাহিকের বক্তাদের মধ্যে বিভিন্ন রাষ্ট্র ও সরকার প্রধান, মুসলিম বিশ্বের আন্তর্জাতিক খ্যাতিসম্পন্ন পণ্ডিতগণ, জাতিসংঘ, ওআইসি, আরব লীগ, ইউনেস্কো এবং কমনওয়েলথ সহ আন্তর্জাতিক সংস্থার মহাসচিবরা অন্তর্ভুক্ত ছিলেন।   কেন্দ্রটি সেন্ট ক্রস রোডের একটি কাঠের কুঁড়েঘরে যাত্রা শুরু করলেও পরবর্তীতে ১৯৯০ সালে জর্জ স্ট্রিটে এর অফিস স্থানান্তরিত হয়।  পরে এটি ২০১৬/২০১৭ শিক্ষাবর্ষে মিশরীয় স্থপতি আবদেল-ওয়াহেদ আল-ওয়াকিল,  দ্বারা নকশা করা একটি নতুন ভবনে স্থানান্তর করা হয়।    তথ্যসূত্র    বহিঃসংযোগ    OCIS ওয়েবসাইট   বিষয়শ্রেণী:১৯৮৫-এ ইংল্যান্ডে প্রতিষ্ঠিত বিষয়শ্রেণী:১৯৮৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ইসলাম ও রাজনীতি বিষয়শ্রেণী:যুক্তরাজ্য ভিত্তিক ইসলামি সংগঠন বিষয়শ্রেণী:যুক্তরাজ্যে ইসলামি শিক্ষা বিষয়শ্রেণী:অক্সফোর্ডে ধর্ম বিষয়শ্রেণী:অক্সফোর্ডের ধর্মীয় ভবন ও স্থাপনা বিষয়শ্রেণী:অক্সফোর্ড বিশ্ববিদ্যালয়ের গবেষণা প্রতিষ্ঠান বিষয়শ্রেণী:অক্সফোর্ডে শিক্ষা বিষয়শ্রেণী:অক্সফোর্ড বিশ্ববিদ্যালয়ের বিভাগ বিষয়শ্রেণী:অক্সফোর্ডের ভবন ও স্থাপনা
ভানুমতী (সংস্কৃত: भानुमती) একটি সংস্কৃত শব্দ, যার অর্থ "উজ্জ্বল" বা "সূর্যের মত উজ্জ্বল", এবং ভানু শব্দ থেকে উদ্ভূত হয়েছে। ঋগ্বৈদিক ভাষায়, ভানু হল মরুৎ এর একটি উপাধি এবং এর অর্থ হল "বিচিত্র রঙ", "আলোতে জ্বলজ্বল করা" বা "সাপের মত জ্বলজ্বল করা" বা "বাতাসের গতির কারণ"। ভারতে দীর্ঘকাল ধরে, ভানুমতী মেয়েদের কাছে পছন্দের নাম। ভানুমতী ছিল ঋষি অঙ্গিরার কন্যার নাম। ধারা নগরীর রাজা ভোজ এর কন্যার নাম ছিল ভানুমতি যিনিও তার পিতার মত একজন যাদুকর ছিলেন।  দুর্যোধনের স্ত্রীর নামও ছিল ভানুমতি। অতি প্রাচীন কালে, ধর্মমূর্তি নামে সর্বকালের বিজয়ী রাজা ছিলেন যিনি শত শত শত্রু এবং হাজার হাজার অসুরকে ধ্বংস করেছিলেন এবং যিনি একজন নশ্বর হলেও মহাবিশ্বের প্রতিটি অঞ্চলে প্রবেশ করেছিলেন। তিনি ইন্দ্রের বন্ধু ছিলেন এবং তার দীপ্তি এমনকি সূর্য ও চন্দ্রকেও গ্রাস করেছিল। তাঁর স্ত্রীর নাম ছিল ভানুমতি, যিনি সেই সময়ে তিন অঞ্চলের সবচেয়ে সুন্দরী মহিলা ছিলেন; দেবী লক্ষ্মীর মতো অতুলনীয়, তিনি রাজার কাছে প্রাণের চেয়েও প্রিয় ছিলেন।Matsya Purana XCII.19-20 জনশ্রুতি আছে যে কৃষ্ণের এক নাতনির নামও ছিল ভানুমতি।  ভানুমতি হল সুশ্রুত সংহিতার উপর চক্রপাণি দত্তের ভাষ্যের নাম। মুথুস্বামী দীক্ষিতার সঙ্গীত বিদ্যালয়ে, বনস্পতি রাগ, কর্ণাটক সঙ্গীতের বাহাত্তরটি জনক রাগের মধ্যে ৪র্থ মেলকর্তাকে ভানুমতি বলা হয়।Sri Muthuswami Dikshitar Keertanaigal by Vidwan A Sundaram Iyer, Pub. 1989, Music Book Publishers, Mylapore, ChennaiRagas in Carnatic music by Dr. S. Bhagyalekshmy, Pub. 1990, CBH PublicationsRaganidhi by P. Subba Rao, Pub. 1964, The Music Academy of Madras  তথ্যসূত্র  বিষয়শ্রেণী:বেদ বিষয়শ্রেণী:সংস্কৃত শব্দ ও বাক্যাংশ
বিমানচালনাবিদ্যায় বেলুন একটি যান্ত্রিকশক্তিহীন এরোস্ট্যাট, যা তার প্লবতার কারণে উপরে বা ভাসমান থাকে। একটি বেলুন মুক্ত হতে পারে, বাতাসের সাথে চলাচল করতে পারে, অথবা একটি নির্দিষ্ট বিন্দুতে বাঁধা হতে পারে। এটি একটি এয়ারশিপ থেকে পৃথক, যা একটি যান্ত্রিকশক্তি চালিত এরোস্ট্যাট নিয়ন্ত্রিত পদ্ধতিতে বাতাসের মাধ্যমে নিজেকে চালিত করতে পারে। অনেক বেলুনের একটি ঝুড়ি, গন্ডোলা বা ক্যাপসুল প্রধান খামের নিচে মানুষ বা সরঞ্জাম বহনের জন্য  রাখা হয়েছে (ক্যামেরা এবং টেলিস্কোপ সহ, এবং ফ্লাইট-নিয়ন্ত্রণ প্রক্রিয়া)।   বেলুনের প্রকারভেদ  বেলুনের তিনটি প্রধান প্রকারভেদ আছেঃ  হট এয়ার বেলুন বা গরম বাতাস দ্বারা চালিত বেলুন - বেলুনস্থিত বাতাসকে উত্তপ্ত করে এই ধরনের বেলুনকে আকাশে ওড়ানো হয়। বেশীরভাগ বেলুনই এই জাতীয় বেলুন। অনেক সময় ভুল করে যে কোন মনুষ্যবাহী বেলুনকে হট এয়ার বেলুন বলা হয় যা আসলে ঠিক নয়।  গ্যাস বেলুন - এই বেলুনকে বাতাসের চেয়ে হালকা গ্যাস ব্যবহার করে ওড়ানো হয়। বেশীরভাগ গ্যাস বেলুনস্থিত গ্যাসের আভ্যন্তরীন চাপ এর চতুর্দিকের বাতাসের চাপের সমান হয় এবং এর উপরে ভিত্তি করে গ্যাস বেলুনকে চালনা করা হয়। গ্যাস বেলুনে সাধারণত নিম্নলিখিত গ্যাসগুলি ব্যবহার করা হয়ঃ  হাইড্রোজেন - হাইড্রোজেন অতিমাত্রায় দাহ্য গ্যাস বলে হিন্ডেনবার্গের দুর্ঘটনার পর বেলুনে এই গ্যাস খুব কম ক্ষেত্রে ব্যবহার করা হয়। তবে কিছু ক্রীড়া বেলুনে এবং মনুষ্যবিহীন বৈজ্ঞানিক ও আবহাওয়া বেলুনে এখনও ব্যবহৃত হয়।  হিলিয়াম - মনুষ্যবাহী প্রায় সব বেলুনে হিলিয়াম ব্যবহার করা হয়।  অ্যামোনিয়া - এর রাসায়নিক বৈশিষ্টের জন্য এবং স্বল্প উচ্চতার পাল্লার জন্য ব্যবহৃত হয়।  কয়লার গ্যাস - প্রথম দিকের বেলুনে ব্যবহৃত হতো। অতিমাত্রায় দাহ্য।  বেলুনের আদি ইতিহাস; ১৯ শতকের শেষ দিকে প্রকাশিত সংগ্রাহকের কার্ড।   গ্যালারি    সাহিত্যে বেলুন  thumb|A tethered helium balloon gives the public rides to 500 feet (150 m) above the city of Bristol, England. The inset shows detail of the gondola. ফাইভ উইকস ইন আ বেলুন বা বেলুনে পাঁচ সপ্তাহ নামে জুল ভার্নেরএকটি বৈজ্ঞানিক কল্পকাহিনি রয়েছে যা হচ্ছে হাইড্রোজেন গ্যাস চালিত একটি বেলুনে করে আফ্রিকার তৎকালীন অজ্ঞাত অঞ্চলের উপর দিয়ে উড়ে যাবার গল্প। বিস্তারিত দেখুন এখানে   আরও দেখুন    তথ্যসূত্র    বহিঃসংযোগ   The Early Years of Sport Ballooning  Hot Air Balloon Simulator - learn the dynamics of a hot air balloon on the Internet based simulator.  Stratocat Historical recompilation project on the use of stratospheric balloons in the scientific research, the military field and the aerospace activity  Royal Engineers Museum Royal Engineers and Aeronautics  Royal Engineers Museum  Early British Military Ballooning (1863)  Balloon fabrics made of Goldbeater's skins by Chollet, L. Technical Section of Aeronautics. December 1922   Tripod  বিষয়শ্রেণী:যানবাহন বিষয়শ্রেণী:ফানুস বিষয়শ্রেণী:বেলুন (আকাশযান) বিষয়শ্রেণী:হাইড্রোজেন প্রযুক্তি বিষয়শ্রেণী:যান চালনা